
	Republika Hrvatska
Općinski sud u Rijeci
Žrtava Fašizma 7
51000 Rijeka


                                    Poslovni broj: 12 Kov-210/2018-55                                                                                                     
	
      
REPUBLIKA HRVATSKA

R J E Š E NJ E

   Općinski sud u Rijeci, u vijeću sastavljenom od sudaca toga suda Anamaria Zubović-Bogosavljev kao predsjednika vijeća, te Ksenije Jurković-Šepić i Lade Medanić, kao članova vijeća, uz sudjelovanje  Sanje Crljen Mrvoš  kao zapisničara,u kaznenom predmetu protiv 1. okrivljenika  Mohammed Riza Jafer i 2. okrivljenik Rasul Badoora,  zbog kaznenog djela iz članka 326.stavak 1. Kaznenog zakona ( Narodne novine broj 125/11, 144/12, 56/15, 61/15, 101/17, 118/18,  dalje u tekstu KZ/11 ), povodom optužnice Općinskog državnog odvjetništva u Rijeci br. K-DO-242/2018 od 03. travnja 2018, na sjednici optužnog vijeća održanoj dana 05. lipnja 2023. godine, 


r i j e š i o   j e


I.  Temeljem odredbe članka 354. stavka 1. Zakona o kaznenom postupku ( Narodne novine broj  152/08, 76/09, 80/11, 91/12 – odluka Ustavnog suda, 143/12, 56/13, 145/13, 152/14, 70/17 i 126/19 dalje u tekstu ZKP/08 ) potvrđuje se optužnica Općinskog državnog odvjetništva u Rijeci broj K-DO-242/2018 od 03. travnja 2018. godine, protiv  1. okrivljenika Mohammeda Riza Jaffer i 2. okrivljenika Rasul Badoora zbog  kaznenog djela  protiv javnog reda – protuzakonitim ulaženje, kretanje i boravak u Republici Hrvatskoj ili drugoj državi čelnici Europske unije ili potpisnici Šengenskog sporazuma – opisano u članku 326. stavak 1. KZ/11 u svezi članka 36  KZ/11 


Obrazloženje


 1. Općinsko državno odvjetništvo u Rijeci dostavilo je ovome sudu optužnicu broj:K-DO-242/2018 od 03. travnja 2018.  protiv 1 okrivljenika Mohammed Riza Jaffer i 2. okrivljenika Rasul Badoora, radi kaznenog djela  protiv javnog reda- protuzakonito ulaženje, kretanje   i boravak u Republici Hrvatskoj, drugoj državi članici Europske unije ili potpisnici Šengenskog sporazuma, opisno i kažnjivo po članku 326. stvak 1 KZ/11

 
   2. Sjednica optužnog vijeća za održana je dana 5. lipnja 2023. u prisutnosti branitelja 1. okrivljenika Slavka Milardovića odvjetnika iz Rijeka a u odsutnosti  zastupnik optužbe i 1. i 2. okrivljenika, svi   uredno pozvani.


3. Branitelj 1. okrivljenika odvjetnik Slavko Milardović na sjednici optužnog vijeća nije imao ništa posebno za navesti. 

4. Optužnicu je podnio ovlašteni tužitelj i propisno je sastavljena, odnosno, sastavljena je u skladu s odredbom čl.342. ZKP/08.

5.  Optužno vijeće je izvršilo uvid u podatke i dokaze koje je državni odvjetnik priložio uz optužnicu, pa je razmotrivši iste  utvrdilo da je optužnica osnovana i da se temelji na priloženim dokazima. 

 6.  Osnovana sumnja da su  1. i 2. okrivljenik  počinili kazneno djelo  za koje se terete predmetnom optužnicom proizlazi iz službena zabilješka policijskih službenika PGP Rupa od 18. veljače 2018 u svezi zaticanja i privođenja osoba I-Mohammeda Rize Jaafar i II-Rasul Badoora i dr., a koje se dovode u vezi s počinjenjem kaznenog djela iz članka 326. stavak 1. KZ/11 (list 21 spisa), potvrda o privremenom oduzimanju predmeta PUPG Rijeka, Sektora krim. policije, Službe organiziranog kriminaliteta od 18. veljače 2018., serijskog broja No 1094448 (list 22 spisa), zapisnik o privremenom oduzimanju predmeta PUPG Rijeka, Sektora krim. policije, Službe organiziranog kriminaliteta od 18. veljače 2018. (list 23 spisa), potvrda o privremenom oduzimanju predmeta PUPG Rijeka, Sektora krim. policije, Službe organiziranog kriminaliteta od 18. veljače 2018., serijskog broja No 1094447 (list 24 spisa), zapisnik o privremenom oduzimanju predmeta PUPG Rijeka, Sektora krim. policije, Službe organiziranog kriminaliteta od 18. veljače 2018. (list 25 spisa), pregled DVD snimke prvog ispitivanja I-Mohammed Riza Jaafar pred djelatnicima policije (list 31 spisa), pregled DVD snimke prvog ispitivanja II-Rasul Badoora pred djelatnicima policije (list 38 spisa), zapisnik o prvom ispitivanju I-Mohammed Riza Jaafer sa DVD snimkom (list 73-77 spisa),zapisnik o prvom ispitivanju II-Rasula Badoora sa DVD snimkom (list 89-93 spisa),zapisnik o očevidu PUPG Rijeka, Sektor krim. policije, Službe za očevide i krim. tehniku od 18.veljače 2018. (list 121-122 spisa),fotodokumentacija očevida PUPG Rijeka, Sektora krim. policije, Službe za očevide i krim. tehniku od 28. veljače 2018. (list 129-147 spisa),zapisnik o ispitivanju svjedoka Ivice Baričevac (list 148-149 spisa),zapisnik o ispitivanju svjedoka Deana Bačić (list 155-156 spisa),zapisnik o dostavi novčanih sredstava na pohranu MUP-a, Sektor krim. policije, Služba organiziranog kriminaliteta od 20. veljače 2018. (list 166 spisa),nalog ODO-a Rijeka od 26. ožujka 2018. računovodstvu za pohranu privremeno oduzetih deviznih sredstava (list 172 spisa).


7. Slijedom navedenog, na temelju tako utvrđenog stanja stvari, optužno vijeće ustanovilo je da je optužnica osnovana te ju je, na temelju čl. 354. st. 1. ZKP/08, u cijelosti potvrdilo.
	 

U Rijeci, 05. lipnja  2023. godine



					                    	       Predsjednik vijeća:

						                Anamaria Zubović-Bogosavljev v.r.




	UPUTA O PRAVU NA ŽALBU:

	Protiv ovog rješenja žalba nije dopuštena.

                         Za točnost otpravka - ovlašteni službenik

	Zorana Trbović





































DNA
           -ODO u Rijeci uz zapisnik sa sjednice optužnog vijeća 
-1.Okrivljenik Mohammed Riza Jaffer  nakon prijevoda
-2. okrivlejnik Rasul Badoora nakon prijevoda
-branitelj  1.okr. odv. Slavko Milardović  iz Riejke

				
                                                        Predsjednik vijeća:
                                                         Anamaria Zubović-Bogosavljev

